גרניון הארגמן

גֵּרַנְיוֹן הָאַרְגָּמָן (שם מדעי: Geranium purpureum <small>Vill</small>)<ref></ref> הוא מין צמח חד-שנתי או דו-ביתי, הוא נמנה בסוג גרניון ממשפחת הגרניים<ref name=":1" />. הוא נפוץ ברחבי אירופה חלקים גדולים ממערב אסיה ובאזורים מועטים מצפון אפריקה, כמו כן הוא נחשב למין פולש בצפון אמריקה. בארץ ישראל נפוץ מין זה כמעט על כלל צפונה ומרכזה של הארץ ובפרט: הגליל, משור החוף הצפוני והרי ירושלים, וניתן למצוא אותו צומח בשולי הדרכים, הוא פורח לרוב ממרץ עד יוני<ref></ref>.<ref></ref>
פרח של גרניון הארגמן
השם גרניון משמעו ביוונית עגור, ומרמז לפרי שצורתו כצורת מקור העגור.<ref></ref>

== מיון ==
ישנה אי-הסכמה בעניין שיוכו של גרניון הארגמן בישראל למין המדעי. לפי דעה אחת הוא שייך למין Geranium robertianum L או לתת-מין שלו<ref name=":0" /><ref name=":2"></ref>, ולפי דעה שנייה הוא המין Geranium purpureum <small>Vill</small><ref name=":1"></ref><ref name=":3"></ref><small>.</small>

== מורפולוגיה ==
פרח של גרניון הארגמן
פרח של גרניון הארגמן
גרניון הארגמן הוא צמח עשבוני חד-שנתי או דו-שנתי שגובהו 15 עד 40 ס"מ. 

הגבעולים, שרועים או מזדקפים, דו-קרניים<ref name=":3" />. מפרקי הגבעולים תפוחים לעיתים קרובות<ref name=":2" />.

הלוואים קיימים.

העלים נגדיים, מורכבים, גזורים כעין כף-היד, ומתאר היקפם דמוי משולש. הטרף אינו ארוך מרוחבו, גזור לאונות ובעל עירוק כעין כף יד. כלומר, עורקים בגודל דומה מסתעפים מנקודה אחת אל האונות העיקריות של העלה. האונות גזורות אף הם.

התפרחות חיקיות נישאים על עוקץ בכל תפרחת בדרך כלל שני פרחים הנישאים על קוצים משלהם. עוקץ התפרחת ועוקץ הפרחים מתארכים לאחר הפריחה.

הפרחים קטנים, דו-מיניים, נכונים, בעלי עטיף כפול, מפורדי עלי כותרת ועלי גביע וצבעם בגוונים של ורוד וסגול בהיר.

הגביע בעל 5 עלים מפורדים, צמודים זה לזה וקודקודם מאורך מאוד כזנב שחופף מעט את עלה הכותרת שמעליו. 

הכותרת בעלת 5 עלים מפורדים שאינם עולים באורכם על ס"מ אחד. עלי הכותרת תמימים בעלי ציפורן ארוכה וניכרת, קודקודיהם תמימים, קהים (מעוגלים) או קעורים קמעא, ובסיסיהם אינם ריסנים (בשונה מגרניון רך, גרניון נאה, וגרניון גזור שעלי הכותרת שלהם מפורצים עמוקות בקודקודם ובסיסם על פי רוב ריסני)<ref name=":3" />.

הצופנים 5, הצופן קבוע בין כל 2 עלי כותרת.

האבקנים הפוריים, שמספרם 10 כולם נושאי מאבקים (בשונה ממקור-חסידה שיש לו מאבקים רק ל-5 אבקנים). המאבקים נפתחים לאורכם. הזירים מאוחים בבסיסם.

השחלה עילית ובה 5 עלי שחלה מאוחים ומעורים בעמוד המרכזי של הפרח (המשכה של מצעית הפרח ו-5 מגורות בעלות 1 או 2 ביציות בכל אחת. 5 עמודי שחלה קצרים מאוחים, קירחים ודמויי מקור מחודד. בקודקוד כל עמוד שחלה צלקת קצרה. לעת ההבשלה הם מתכופפים כלפי מעלה בצורת קשת או קפיץ<ref name=":3" />.

הפרי מפרדת בעלת מקור, שנגלל כלפי מעלה בהבשלה ונפרדת בהבשלתה ל-5 פרודות בעלות מקור, שניתקות מהעמוד המרכזי שהוא המשכה של מצעית הפרח<ref name=":3" />. במילים אחרות חלקו החיצוני של העמוד המרכזי נפרד ל-5 מלענים ארוכים<ref name=":2" />. המלענים נגללים מהבסיס כלפי מעלה אך לא מסתלסלים בחלקם התחתון<ref name=":2" />. כל המינים מפיצים (יורים) את הזרעים על ידי הסתלסלות המקור כקפיץ או התקשות מהירה.

הפרודות בנות 2 זרעים, נפתחות בצדן הפנימי (המופנה אל העמוד) וחסרות גומות בראשן. יחידת ההפצה היא זרע בלבד (ללא דופן הפרודה או איבר נוסף).

== תיאור ומאפיינים ==
גובהו 20 ס"מ, הגבעוליו ירוקים אדמדמים ושעירים, ואינם מבריקים כמו גם גביעי הפרחים. העלה בעל צורת משולש, אך לעיתים קשה להבחין בכך, שכן אלה שסועים מספר פעמים בצורת ככף-יד לאונות או לעלעלים עד בסיסם.

לפרחיו יש 5 עלי גביע, 5 עלי כותרת, 10 אבקנים פורים. צבע הפרח סגול בהיר. עלי הכותרת שלו שלמים, לעומת מיניו הקרובים שכל אחד מעלי הכותרת שלהם שסוע ל-2. עלי הגביע שעירים ומעורקים לאורכם, אך העורקים אינם בולטים. הפרח הוא נקבי תחילה, היינו הצלקות מבשילות לפני האבקנים. הצמחים מכילים ברקמותיהם חומרי הגנה בפני מזיקים, ובהם בורסן ושמנים אתריים.<ref name=":0"></ref>

== תמונות ==
<gallery>
קובץ:גרניון הארגמן פרח 3.jpg
קובץ:גרניון הארגמן עלים.jpg|עלה של גרניון הארגמן
קובץ:גרניון הארגמן עלים 2.jpg|עלה ופרי של גרניון הארגמן
קובץ:גרניון הארגמן עלים 1.jpg|עלה של גרניון הארגמן
קובץ:גרניון הארגמן פרח צד.jpg|כותרת
קובץ:גרניון הארגמן פרח צד 1.jpg|צדודית פרח של גרניון הארגמן
</gallery>

==קישורים חיצוניים==

== הערות שוליים ==